Държавен вестник, бр. 101, 2008 г., стр. 3

Б Р О Й  101
Д Ъ Р Ж А В Е Н   В Е С Т Н И К
С Т Р .  3
2. Избира за членове:
—Атанас Тодоров Мерджанов;
—Станимир Янков Илчев.
Решението е прието от 40-то Народно събра-
ние на 13 ноември 2008 г. и е подпечатано с
официалния печат на Народното събрание.
За председател на Народното събрание:
Любен Корнезов
6448
ДЕКЛАРАЦИЯ
на Народното събрание на Република Бълга-
рия по повод 14 ноември, Световен ден за бор-
ба с диабета, в подкрепа на действията за ог-
раничаване и контрол на захарния диабет в
Република България
Ние, народните представители в Четиридесе-
тото Народно събрание на Република България,
като подчертаваме:
—значението на приетата на 16 януари 2006 г.
от Европейския парламент  Декларация за ди-
абета, в която се призовава страните членки да
отдадат приоритет на диабета, да насърчават
създаването на национални диабетни планове
и да разработят стратегия за превенция, диаг-
ностициране и контрол на диабета;
—значението на приетата на 20 декември
2006 г. Резолюция на Генералната асамблея на
Организацията на обединените нации, която
приканва държавите членки да разработят на-
ционална политика за превенция и адекватно
лечение на захарния диабет,
като отбелязваме, че:
—вниманието на европейското общество все
повече се насочва към захарния диабет, поради
растящите темпове на разпространение на това
социално значимо заболяване;
—захарният диабет е една от основните при-
чини за преждевременна смърт в световен ма-
щаб: на всеки 10 секунди един човек умира вслед-
ствие на усложненията от тази болест;
—епидемията от диабет поставя на голям
риск икономическите системи на европейски-
те страни и най-вече държавите членки от Из-
точна Европа;
—в България разпространението на захар-
ния диабет придобива застрашаващи размери и
според данни на Световната здравна организа-
ция и Международната диабетна федерация
засяга 7,6 % от населението. От тях 40 % не
знаят, че вече са развили заболяването, а други
6,1 % от населението са в състояние наречено,
“преддиабет”, и през следващите години голя-
мата част от тях ще развият това заболяване;
—заболяването заема едно от челните места
в структурата на заболеваемостта и смъртност-
та в нашата страна, като около 75 % от диагнос-
тицираните диабетици са с лош метаболитен
контрол, което води до развитие на усложне-
ния—миокарден инфаркт, мозъчен инсулт, сле-
пота, ампутации и хронична бъбречна недоста-
тъчност;
—диабетът може да бъде контролиран с
подходящи грижи, обучение и съвременно
лечение; опитът на водещите страни показва,
че ранната диагноза, ефективната профилак-
тика и лечение на диабета и неговите услож-
нения, както и обучението на пациентите са
от съществено значение за ограничаване за-
болеваемостта, на появата и прогресирането
на усложненията, на инвалидността и смърт-
ността от захарен диабет, което би довело до
подобряване на качеството на живот на хора-
та с диабет;
—наличието на ефективна Национална прог-
рама за борба със захарния диабет и Национа-
лен план за действие за профилактика, ранна
диагностика и адекватно лечение на диабета
значително ще намали неблагоприятните по-
казатели по отношение на захарния диабет в
България и чувствително ще намали разходите
за лечение;
убедено заявяваме, че:
—ще съдействаме  чрез законодателни ини-
циативи за създаване на условия за ефективна
борба с диабета и възможности за прилагане на
европейските стандарти за профилактика, ле-
чение и грижа за пациентите;
—захарният диабет като сериозен социал-
но-икономически проблем трябва да бъде на-
ционален здравен приоритет в политиките на
всички отговорни институции;
—е необходимо като неизменна част от ог-
раничаването и контрола на заболяването в
България, провеждането на широка обществе-
на информационна кампания относно профи-
лактиката на захарния диабет;
—е наложително изграждането и въвеждане-
то на Национален диабетен регистър и на всеоб-
хватна национална информационна система на
пациентите със захарен диабет в България;
—приоритет на отговорните институции в
Република България трябва да бъде изготвяне-
то на Национална програма за борба със захар-
ния диабет и Национален план за действие за
профилактика, ранна диагностика и адекватно
лечение на диабета в съответствие с препоръ-
ките на Европейския парламент, Световната
здравна организация и Организацията на обе-
динените нации;
—Националната програма за борба със за-
харния диабет и Националният план за дейс-
твие за профилактика, ранна диагностика и
адекватно лечение на диабета да бъдат вне-
сени за обсъждане и приемане от Народното
събрание;
—е наложително след приемането на прог-
рамата и плана за действие отговорните инсти-
туции да предприемат необходимите действия
за осигуряване на съответстващо финансиране
за ефективно изпълнение на целите, заложени
в тези документи;
—е наложително създаването на ефективни
механизми за контрол по изпълнението на це-
лите, заложени в гореспоменатите документи.
Декларацията е приета от 40-то Народно
събрание на 14 ноември 2008 г. и е подпечатана
с официалния печат на Народното събрание.
Председател на Народното събрание:
Георги Пирински
6392